EFF-aansoek om tugproses te keer verwerp | Maroela Media
Adv. John van der Berg, namens die EFF, het aangevoer dat die aansoek te doen het met die grondwetlike beginsel van parlemente privilegie wat LP's die reg gee om die uitvoerende gesag tot verantwoording te roep.
Die EFF se LP's is veronderstel om Dinsdag voor die parlement se komitee oor regte en voorregte te verskyn op aanklagte wat verband hou met hulle uitjouery van president Jacob Zuma. Van den Berg het toegegee dat hy meer inligting benodig oor die komitee. Hy het wel gesê hy vermoed dat die komitee 'n meerderheid ANC-lede sal hê en aanklagte sal hoor wat deur 'n speaker van dieselfde party verwys is.
"Indien ek nie weet wie die komitee is nie, hoe kan daar van my verwag word om te bevind dat hulle bevooroordeeld gaan wees?" het regter Vincent Saldanha gevra voor hy die saak van die rol geskrap het. Die hof is kort voor Saldanha se uitspraak meegedeel dat die parlement besluit het om die dissiplinêre verhore met 'n week uit te stel.